NAMPO-nuus: Van plastiek tot staal - ProAgri
by Benine Ackermann 24th May 2016, 10:21 am 337 Views Comments Off on NAMPO-nuus: Van plastiek tot staal
ProAgri het op NAMPO by ‘n wye verskeidenheid uitstallers gaan inloer en ‘n klomp dinge gesien wat die boer se lewe heelwat makliker kan maak. Lees hieronder meer oor Plastic Ideas, Stafix, Agri Shalom en Myburgh Toerusting.
Gilda Do Rego en Marco Do Rego van Plastic Ideas is opgewonde om nuwe klante by NAMPO te bereik. “Ons wielietjieskrat, vrugtedroogkrat en vertoonkrat is die produkte wat ons graag vanjaar by NAMPO bekendstel. Ons stalletjie lyk anders as verlede jaar en ons kry baie blootstelling deur die aantal mense wat by NAMPO is,” sê Gilda. Plastic Ideas het plastiekkratte en ander gehalte produkte is in verskillende kleure beskikbaar en hulle is sterk genoeg om swaar vragte te hanteer.
Stafix sien om na boere se veiligheid op die plaas. Jaco van der Walt en Shaun Williamson van Stafix het verduidelik hoe hulle geslotekringtelevisiekameras (CCTV) met Wi-Fi werk. Boere moet net die toepassing daarvan aflaai en het dan toegang daartoe. “Indien daar iets op die boer se plaas gebeur wat op kamera vasgevang word, kom die foto regstreeks na die boer se foon deur,” sê Shaun. Stafix se JVA-landboureeks bekragtigers is vanjaar vir die eerste keer by NAMPO gewys, maar hulle het ook ‘n goedkoper reeks bekragtigers van hoë gehalte vir boere beskikbaar.
Agri Shalom glo in gehalte landboutoerusting. “Die 5-ton hidrouliese wipbakwaens is nuut en ons het al baie navrae daarvoor gekry,” sê Jan-Abraham Strauss. Die 5 ton-tipbakwa het 3-mm valkante, 4-mm vloerplate en ‘n duursame kanaalstaalstruktuur. Agri Shalom vervaardig ook wipbaksleepwaens van 4 en 2,5 ton.
Myburgh Toerusting vervaardig ‘n verskeidenheid landboutoerusting wat ontstaan het uit boere se behoeftes. “Ons hele produkreeks wat by NAMPO uitgestal word kan boere help, maar dit is veral ons draadspanner wat ‘n wenner is,” sê Jannie Myburgh. Die draadspanner rol die draad af en trek dit styf. Jannie demonstreer graag hoe die toestel werk sodat boere maklik op hulle plase draad kan span. Tania en Flip Henning staan langs Jannie.
Jannie se hark sal hou!
Maak Stafix jou veiligheidsvennoot op die plaas
Myburgh Toerusting: Só vul jy ‘n planter in minder as vyf minute
Stafix improves on their Android-platform keypad.
Agri ShalomMyburgh ToerustingNampo 2016Plastic ideasStafix
Previous article Buffelkoei gaan vir R1,1-miljoen
Next article Agri SA reageer op Minister Nkwinti se jongste grondplafonplanne
Buffelkoei gaan vir R1,1-miljoen